Éyɔŋ bə́ man yǎ vaa ásūb á nə́ ai m̀bɔ́n âlatâr, bə́ tāā éyē é viege abuí á yób, 14abǒg tē bábədə é byə́m bísə̄ bákad bəlan ai byá á bīsíé bítē, ébí bákad dígī éwūmā étēde, bilúm, bisɔ́bɔ́lɔ, é kɔ́b bákad fudi é byə́m bákúb, é byə́m bísə̄ bákad bəlan ai byá âlatâr. Bə́ búdí ekob tsíd, bə́ mān sɔ́mī mīḿbóŋ. 15Ábōg Áron ai bɔ́n bə́ mān yǎ áwógō mīḿfúfúb mí byə́m ai é byə́m bísə̄ bákad bəlan ai byá, ábōg ńkān ó ngátíe yǎ ai dulu, bɔ́n bə́ Kehat bâyi byá sɔ́ bəgə, vədá təge nambǎ mīḿfúfúb mí byə́m, bə́ zā wú. Esíé bɔ́n bə́ Kehat á dzílī á ndá bikóán. 16Vədá Eleazâr, mɔ́n fada Áron, a yi bí ésíé yə̄ nâ a kála m̀bɔ́n yā álāmba, éwúmā yányum m̀bəŋ, mətúnuŋǎ yā kɔ́m, m̀bɔ́n mətúnuŋa, énye a yəan nɔ́nī étɔbɔgɔ ésə ai é byə́m bísə̄ yā étē, mim̀fúfúb mí byə́m ai é byə́m bísə̄ bákad syé ai byá étē”. 17Ńdɔ Ǹtondôbə a ngákɔ́bɔ ai Mósɛs bân Áron nyé nâ: